Unión del Pueblo Navarro talde parlamentarioari atxikitako foru parlamentari Mario Fabo Calero jaunak 11-25/PES-00261 galdera egin zuen, idatziz erantzun zekion, honako informazio hau eskatuz:

· Bidaiderik gabeko zenbat adingabe atzerritar zegoen Martzillako behaketa- eta harrera-zentroan 2025eko ekainaren 11n?
· Zenbat langile zegoen, txandaka xehakatuta, Martzillako behaketa- eta harrera-zentroan 2025eko ekainaren 11n?
· Joan den legegintzaldian sortutako Martzillako behaketa- eta harrera-zentroaren zenbat jarraipen-batzorde egin dira legegintzaldi honetan?
· Nafarroako Gobernua zer ari da egiten Martzillako bizilagunekin bizikidetza hobetzeko?
· Bidaiderik gabeko zenbat adingabe atzerritar aldatu dira Martzillako behaketa- eta harrera-zentrotik Iruñerrian inauguratu berri den behaketa- eta harrera-zentrora?
· Bidaiderik gabeko zenbat adingabe atzerritar eramanen du Nafarroako Gobernuak Martzillako behaketa- eta harrera-zentrotik Iruñean inauguratuko den behaketa- eta harrera-zentrora?

Bada, Nafarroako Gobernuko Eskubide Sozialetako, Ekonomia Sozialeko eta Enpleguko kontseilaria naizen aldetik, honako hau jakinarazten dut:

· Martzillako behaketa- eta harrera-zentroan bidaiderik gabeko 94 adingabe atzerritar zeuden 2025eko ekainaren 11n.

· Martzillako behaketa- eta harrera-zentroan langile hauek zeuden, txandaka, 2025eko ekainaren 11n:
· Goizean: hezkuntza-taldeko bederatzi profesional; lantalde teknikoko lau; pedagogia-taldeko bi; zuzendaritzako arduraduna; sukaldeko bi profesional, eta garbiketako bat. Guztira, lantalde tekniko eta edukatiboko hamasei profesional, eta zerbitzu orokorretako hiru. 
· Arratsaldez: bederatzi hezitzaile.
· Gauez: sei hezitzaile.

· Legegintzaldi honetan ez da aldizkako batzorderik egin, baina haien ordez bilerak egin dira haietan parte harturiko kideetako edozeinek eskaturik. 
Azkenekoa duela bi hilabete izan zen, eta bizikidetzaren gainean lantzeko batzordea egin zen, honako hauek parte harturik: ikastetxea, institutua, futbol-kluba, zahar-egoitza, auzo-elkartea eta alkatetza. Bileran zenbait gatazka landu ziren, eta hurrengo batzordea programatzea erabaki zen.

· Bizikidetza hobetzeko ekintzei dagokienez, Eskubide Sozialetako, Ekonomia Sozialeko eta Enpleguko Departamentuak udalari proposatu dio jarraipenerako batzorde formalak berriz egitea, ordezkagarritasun handieneko herriko elkarteak deiturik. Halaber, planteatu da bilera deitzea zentrotik gertu bizi diren herritarrekin.

· Martzillako behaketa- eta harrera-zentrotik 38 haur eta nerabe eraman dira Iruñerriko behaketa- eta harrera-zentro berrietara.

· Martzillako behaketa- eta harrera-zentrotik 11 haur eta nerabe eraman dira Iruñeko behaketa- eta harrera-zentro berrietara. Gaur egun 25 daude zentroan.
Hori jakinarazten dut, Nafarroako Parlamentuaren Erregelamenduaren 215. artikuluan xedatutakoa betez.

Iruñean, 2025eko uztailaren 17an

